**Приети сигнали по „Зеления телефон”, „дежурния телефон“ и електронна поща в РИОСВ - Враца за**

**ЮЛИ 2020 година**

|  |  |  |  |  |  |
| --- | --- | --- | --- | --- | --- |
| **№** | **Дата** | **Постъпил сигнал** | **Сигнал** | **Отговорна институция** | **Предприети действия** |
| 1. | 07.072020г. | Сигнал постъпил на „зелен“ телефон в РИОСВ-Враца  | Сигнал постъпил на „зелен“ телефон в РИОСВ-Враца относно намерен в безпомощно състояние Бял щъркел | РИОСВ-Враца | Птицата е открита в района на старата ЖП-гара, гр. Враца. Неподвижна е и във видимо влошено физиологично състояние. Птицата е възрастен екземпляр, с отекъл и подут долен крайник, вследствие вплетена в него рибарска корда с кукички. Изпратена е незабавно за временно настаняване и лечение във ветеринарна клиника „Добро хрумване“, гр. София.Белият щъркел е защитен вид, включен в Приложение 3 на Закона за биологичното разнообразие. |
| 2. | 20.07.2020г. | Сигнал постъпил на „зелен“ телефон в РИОСВ- Враца | Сигнал постъпил на „зелен“ телефон в РИОСВ- Враца относно отглеждане на сухоземни костенурки в каменоделски цех в кв. Бистрец, гр. Враца. | РИОСВ- Враца  | Извършена е проверка на място при която е констатирано, че в градински кът в каменоделски цех е налична една костенурка, мъжки екземпляр от вида Шипобедрена костенурка, принадлежащ към семейство Сухоземни костенурки. Екземплярът е на възраст над 12 години и е във видимо добро състояние. Градинският кът не представлява изцяло затворена пространство и костенурката може свободно да се придвижва до откритите площи в имота.При извършения оглед не са открити други представители на семейство Сухоземни костенурки.Предвид доброто здравословно състояние на костенурката, на основание чл. 39, ал. 2, т. 1 от Закона за биологичното разнообразие, екземплярът е освободен в подходящ за вида хабитат. |
| 3. | 21.07.2020г. | Сигнал постъпил на „едно гише“ в РИОСВ-Враца | Сигнал постъпил на „едно гише“ в РИОСВ-Враца относно намерен млад екземпляр Бял щъркел. | РИОСВ-Враца | На „едно гише“ в РИОСВ-Враца е донесен млад екземпляр от вида Бял щъркел. Птицата е открита под гнездо в с. Власатица и е с деформирано крило. Щъркелът е жизнен и във видимо добро здравословно състояние, но не може да лети в резултат от дефект на крилото. Птицата е транспортирана до ветеринарна клиника „Добро хрумване“, гр. София за установяване на състоянието й. |
| 4. | 23.07.2020г. | Сигнал постъпил на „дежурен“ телефон в РИОСВ-Враца | Сигнал постъпил на „зелен“ телефон в РИОСВ-Враца относно наличие на отпадъци в коритото но река Бистрешка бара при гробището на кв. Бистрец. | РИОСВ-Враца | При извършената проверка е направен обход и оглед на река Бистрешка бара в участъка от последните къщи на кв. Бистрец в посока Гробищен парк. Констатирано е наличие на единични бройки отпадъци от пластмасови и полиетиленови опаковки в коритото на реката.Предприети са действия за своевременното почистване на отпадъците. |
| 5. | 24.07.2020г. | Сигнал постъпил на „зелен“телефон в РИОСВ-Враца | Сигнал постъпил на „зелен“ телефон в РИОСВ-Враца относно наличие на силна задушлива миризма на ул. „Доспат“, гр. Враца | РИОСВ-ВрацаОбщина Враца | При извършената проверка на място е констатирано, че на ул. „Доспат“ зад ромските къщи, в края на улицата, посока към гората, от малка бетонирана постройка с комин се разнася пушек със задушлива миризма. От извършения оглед не е установено какво се гори. В момента на проверката в близост до постройката няма физическо присъствие и не може да се установи собственика на съоръжението. За направените констатации е уведомена община Враца за предприемане на действия по компетентност.  |
| 6. | 27.07.2020г. | Сигнал постъпил на „зелен“ телефон в РИОСВ-Враца | Сигнал постъпил на „зелен“ телефон в РИОСВ-Враца относно изливане на битово-фекални отпадъчни води на уличното платно от бензиностанция „Лукойл“, гр. Враца, бул „Софийско шосе“. | РИОСВ-Враца | При извършената проверка е констатирано, че от специализирана фирма се извършва почистване на изгребната яма в която постъпват отпадъчните води от бензиностанция „Лукойл“. След изтегляне, отпадъчните види се изпускат в колектор на градска канализация, през наличните в района ревизионни шахти. Вследствие преливане на една от шахтите се е получило преливане на отпадъчна вода към уличното платно.По време на проверката е преустановено изпомпването и остатъчното количество отпадъчна вода е извозено до ПСОВ-Враца.На фирмата изпълнител е дадено предписание за представяне в РИОСВ-Враца на договор с „ВиК“ ООД, гр. Враца за приемане и отвеждане за пречистване на отпадъчните води от бензиностанция „Лукойл“. Предписанието е изпълнено в срок.Фирмата, с която „Лукойл България“ ЕООД има договор за извършване на услуги за почистване на изгребни ями е със седалище и адрес на управление в гр. Монтана. В тази връзка преписката ще бъде изпратена до РИОСВ-Монтана за извършване на проверка относно наличието на документ по Закона за управление на отпадъците за извършване на тази дейност. |
| 7. | 27.07.2020г. | Сигнал постъпил на „зелен“ телефон на РИОСВ-Враца | Сигнал постъпил на „зелен“ телефон на РИОСВ-Враца относно намерена птица от вида Бял щъркел в безпомощно състояние. | РИОСВ-Враца | Птицата е намерена от местен жител в района на с. Лесковец, общ. Оряхово. Щъркелът е с наранено крило и следи от кръв.Птицата е транспортирана до ветеринарна клиника „Добро хрумване“, гр. София за установяване на състоянието и лечение. По преценка на ветеринарен специалист може да бъде пренасочена за настаняване към спасителен център за диви животни. |
| 8. | 29.07.2020г. | Сигнал постъпил на „зелен“ телефон на РИОСВ-Враца | Сигнал постъпил на „зелен“ телефон на РИОСВ-Враца относно намерена птица от вида Бял щъркел в безпомощно състояние. | РИОСВ-Враца | При проверката е констатирано, че птицата е намерена на ул. „Радецки“, гр. Козлодуй и е млад екземпляр.Най-вероятно се касае за опит за летене, тъй като птицата е намерена на земята под щъркелово гнездо. При направения оглед не са открити видими наранявания, както и следи от кръв по оперението, но екземплярът не може да се изправи и да стои стабилно, тъй като има изкривяване в единия долен крайник, който е силно деформиран. Изкривяването най-вероятно е възникнало в най-ранен етап от развитието на екземпляра.Птицата е транспортирана до ветеринарна клиника „Добро хрумване“, гр. София за установяване на състоянието и лечение. |
| 9. | 31.07.2020г. | Сигнал постъпил на служебен телефон на РИОСВ-Враца | Сигнал постъпил на служебен телефон на РИОСВ-Враца относно намерена птица от вида Бял щъркел в безпомощно състояние. | РИОСВ-Враца | Птицата е донесена на едно гише в РИОСВ-Враца в безпомощно състояние. Открита е от местен жител на с. Власатица, общ. Враца в близост до щъркелово гнездо в неподвижно състояние и треперещи долни крайници. Преди да бъде транспортирана до спасителен център, в ранния следобед състоянието на птицата рязко се влошава и тя умира.На основание чл. 39, ал. 2, т. 4 от Закона за биологичното разнообразие, щъркелът е оставен в близост до мястото където е намерен. |